ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:5364-E.03.02-244004/9-2016

07.09.2016. год.

*(место и датум)*

На основу члана 54. и 63. Закона о јавним набавкама („Службeни глaсник РС", бр. 124/12 и 14/15), Комисија за јавну набавку број 3000/0976/2016 (1249/2016), за набавку: Годишњи уговор одржавања булдозера DRESSTA ТЕНТ Б, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења, а Наручилац у року од три дана од дана пријема захтева заинтересованом лицу доставља и објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**: У делу 3.9.-Остали захтеви Наручиоца под тачком 9. Тражи се од понуђача да би уопште учествовао на овој ЈН да достави важеће уверење произвођача (дистрибутера) опреме DRESSTA да је понуђач овлашћени сервисер опреме или дистрибутер исте. Па се даље наводи да у складу са првом фазом квалификационог поступка Понуђач је у обавези да уз понуду достави важеће уверење произвођача опреме (дистрибутера) да је овлашћени сервисер опреме или дистрибутер како би наручилац утврдио да ли је уверење још увек важеће. Молимо да се овакав услов избрише јер постављање оваквих дискриминаторских услова доводи до подношења Захтева за заштиту права у поступцима ЈН испред Републичке комисије из разлога и то:

- У првој фази како сте и навели су већ тражени одређени додатни услови по којима су се кандидати квалификовали па самим тим тражење додатних истих критеријума у другој фази није допустиво по ЗЈН-у нити оправдано. Наручилац може захтевати друге додатне услове али не и исте из прве фазе јер је те већ доказао у првој фази.

- Тражење уверења од произвођача или дилера опреме DRESSTA је ограничавање конкуренције иако је она већ ограничена приликом прве фазе где су се квалификовала само 5 понуђача, а са тим у вези тражење искључиво оваквог доказа се своди само на понуду једног понуђача јер ниједан од осталих 5 понуђача нема ово уверење уствари није то није уверење него овлашћење. А самим тим представља ограничење конкуренције тј. свођење само на једног понуђача.

- Квалитетно извршење ове набавке се не доказује достављањем уверења тј. овлашћења од произвођача опреме него преко референц листи и обучености самих сервисера које имају понуђачи тј. да ли су његови сервисери обучени за поправку ових булдозера и да ли су их у прошлости сервисирали а доказује их референц листом. Закон каже да се докази извршења ЈН не морају доказати траженим условом тј.тачно достављеног траженог папира већ се могу доказати и другим папирима који доказују квалитетно извршење ове ЈН као што су обученост сервисера и референц листа.

**ПИТAЊE 2:** Наручилац нема право да у другој фази квалификационог поступка захтева извршење ЈН које је одређено временски тј. на дужи временски период као што је сада случај на 12 месеци јер се баш из тог разлога и спроводила прва фаза где су се квалификовали понуђачи јер није могла да се унапред одреди и планира са становишта обима, количина и времена спецификација услуга која је потребна за извршење, а пак у другој фази само тачно одреди спецификација услуга и по томе и изврши набавка услуга а не како ви захтевате по опет неодређеној спецификацији где се ограђујете да не знате тачно шта ће се покварити у току тих 12 месеци када се склопи уговор.

**ОДГОВОР 1:** С обзиром на то да је Наручиоцу неопходан тражени услов за предметне услуге, а имајући у виду начин дефинисања услова у I фази квалификационог поступка, Наручилац ће извршити промену поступка јавне набавке на начин што ће извршити обуставу предметног поступка применом II фазе квалификационог поступка и покренути отворени поступак у најкраћем року.

**ОДГОВОР 2:** Наручилац има право да захтева потписивање уговора о ТЕКУЋЕМ ОДРЖАВАЊУ на период од 12 месеци. Спецификација услуга није „неодређена“ већ врло одређена у смислу броја норма часова за извршење сваке поправке као и у смислу прецизне спецификације резервних делова који се могу искористити са појединачним ценама истих. Услуга се врши сукцесивно, у складу са потребама наручиоца, према извршеној дефектажи у сарадњи са пружаоцем услуге, а на временски период од 12 месеци и до истека финансијских средстава предвиђених уговором. Радови на већим ремонтима машина и њихових појединачних делова регулисани са другим уговорима о услугама.

**Напомена: У складу са одговором бр.1., Наручилац ће у најкраћем року донети Одлуку о обустави овог поступка и на Порталу ЈН и својој интернет страници објавити Обавештење о обустави поступка.**